అనితా నాయర్ (రచయిత్రి)

**అనితా నాయర్** (జననం 26 జనవరి 1966) ఆంగ్లంలో రచించే భారతీయ నవలా రచయిత్రి. ఈమె ఎ బెటర్ మ్యాన్, మిస్ట్రెస్, అండ్ లెసన్స్ ఇన్ ఫర్గెటింగ్ అనే నవలలకు ప్రసిద్ధి చెందింది. ఈమె కవిత్వం, వ్యాసాలు, చిన్న కథలు, క్రైమ్ ఫిక్షన్, చారిత్రక కల్పన, శృంగార, బాలసాహిత్య ప్రక్రియలలో  కూడా రచనలు చేసింది. వీటిలో ముయెజ్జా అండ్ బేబీ జాన్: స్టోరీస్ ఫ్రమ్ ది ఖురాన్ ఉన్నాయి.

## ప్రారంభ జీవితం, విద్య
నాయర్ కేరళ పాలక్కాడ్ జిల్లాలోని షోరనూర్ లో జన్మించింది. కేరళకు తిరిగి రాకముందు నాయర్ చెన్నైలో చదివి  ఆంగ్ల భాషా సాహిత్యాలలో  బిఎ పట్టాను పొందింది.

## వృత్తి
నాయర్ బెంగళూరు ఒక అడ్వర్టైజింగ్ ఏజెన్సీలో క్రియేటివ్ డైరెక్టర్‌గా పనిచేస్తున్నప్పుడు ఈమె తన మొదటి పుస్తకం, సెటైర్ ఆఫ్ ది సబ్వే అనే చిన్న కథల సంపుటిని  వ్రాసి, దానిని హర్-ఆనంద్ ప్రెస్‌కు విక్రయించింది. ఈ పుస్తకం అనితకు వర్జీనియా సెంటర్ ఫర్ ది క్రియేటివ్ ఆర్ట్స్ నుండి ఫెలోషిప్‌ను సంపాదించిపెట్టింది. నాయర్ వ్రాసిన రెండవ పుస్తకాన్ని పెంగ్విన్ ఇండియా ప్రచురించింది. ఇదే పుస్తకాన్ని అమెరికాలోని పికాడోర్ ప్రచురణ సంస్థ కూడా ప్రచురించింది.  ఈ సంస్థ ప్రచురించిన భారతీయ రచయిత  మొదటి పుస్తకం ఇదే.

నాయర్  ప్రారంభ  రచనలలో 1990ల చివరలో ది బెంగళూరు మంత్లీ మ్యాగజైన్ (ఇప్పుడు దీనిని ఎక్స్ప్లోసిటీ బెంగళూరు అని పిలుస్తారు) కోసం  రాసిన వ్యాసాలు ఉన్నాయి. వీటిని 'ది ఎకనామికల్ ఎపిక్యూరియన్' అనే శీర్షికతో ప్రచురించింది.

ఆ తరువాతి రచన   ది బెటర్ మ్యాన్ (2000)అనే నవల. ఇది యూరప్, అమెరికాలలో కూడా  ప్రచురించబడింది. 2002లో, ఈమె వ్రాసిన *లేడీస్ కూపె* భారతదేశంలోని ఐదు ఉత్తమమైన రచనల్లో ఒకటిగా ఎన్నికయ్యింది. ఈ నవల పురుషాధిపత్య సమాజంలో మహిళల పరిస్థితుల గురించి, గొప్ప అంతర్దృష్టి, సంఘీభావం, హాస్యంతో చెప్పబడింది. నాయర్ నవలలు ది బెటర్ మ్యాన్, లేడీస్ కూపే 21 భాషలలోకి అనువదించబడ్డాయి. ఈమె 2018లో వ్రాసిన  ఈటింగ్ వాస్ప్స్ అనే నవల లేడీస్ కూపేకు ఒక నవీకరణ.

2002లో, ఈమె తొలి కవితా సంపుటి *మలబార్ మైండ్* ప్రచురించబడింది. 2003లో వేర్ ది రెయిన్ ఈజ్ బోర్న్-రైటింగ్స్ ఎబౌట్ కేరళ అనే సంకలనానికి ఈమె సంపాదకత్వం వహించింది.

నాయర్  ది పఫిన్ బుక్ ఆఫ్ మిథ్స్ అండ్ లెజెండ్స్ (2004) అనే పిల్లల పుస్తకం కూడా రచించింది.

కేరళ గురించి నాయర్ వ్రాసిన రచనలు, ఈమె కవిత్వం *ది పోయెట్రీ ఇండియా కలెక్షన్ అనే గ్రంథంలోనూ* ,  బ్రిటిష్ కౌన్సిల్ పోయెట్రీ వర్క్‌షాప్ సంకలనంలో చేర్చబడ్డాయి.  వివేకానంద్ ఝా సంపాదకత్వంలో 151 మంది భారతీయ ఆంగ్ల కవుల కవితలతో కెనడాలోని హిడెన్ బ్రూక్ ప్రెస్ ప్రచురించిన *ది డాన్స్ ఆఫ్ ది పీకాక్ః యాన్ ఆంథాలజీ ఆఫ్ ఇంగ్లీష్ పోయెట్రీ ఫ్రమ్ ఇండియా*  అనే గ్రంథంలో కూడా ఈమె కవితలు చోటు చేసుకున్నాయి.

నాయర్ మిస్ట్రెస్ (2003) *అడ్వెంచర్స్ ఆఫ్ నోను, ది స్కేటింగ్ స్క్విరెల్* (2006) లివింగ్ నెక్స్ట్ డోర్ టు అలిస్ (2007) , మాజికల్ ఇండియన్ మిత్స్ (2008) వంటి ఇతర పుస్తకాలను కూడా రచించింది. నాయర్ పుస్తకాలలో అనేక యాత్రా రచనలు కూడా ఉన్నాయి. నైన్ ఫేసెస్ ఆఫ్ బీయింగ్ నాటకంతో, ఆమె నాటక రచయిత్రిగా మారింది.  ఈమె తన పుస్తకం మిస్ట్రెస్‌ను ఈ నాటకంగా మలిచింది. ఆమె పుస్తకం కట్ లైక్ వూండ్ (2012) కాల్పనిక పాత్ర ఇన్స్పెక్టర్ గౌడను పరిచయం చేసింది. ఈ సిరీస్‌లో రెండవ పుస్తకం చైన్ ఆఫ్ కస్టడీ 2015లో ప్రచురించబడింది. నాయర్ రచించిన ఇతర రచనలలో *ది లైలాక్ హౌస్* (2012), ఆల్ఫాబెట్ సూప్ ఫర్ లవర్స్ (2016)  మొదలైనవి ఉన్నాయి.

ఆమె ఆరవ నవల ఇద్రిస్ః కీపర్ ఆఫ్ ది లైట్ (2014) అనేది క్రీ. శ. 1659లో మలబార్‌ను సందర్శించిన ఒక సోమాలియా వర్తకుడి గురించి రాసిన చారిత్రక, భౌగోళిక నవల.

ఆమె ఎ ఫీల్డ్ ఆఫ్ ఫ్లవర్స్ (2021), *లిటిల్ డక్ గర్ల్* తో సహా అనేక ఆడియో పుస్తకాలను కూడా వ్రాసింది. వీటికి ప్రకాష్ రాజ్ గాత్రం అందజేశాడు. కొంకణా సేన్ శర్మ,  సత్యదీప్ మిశ్రాలు  ట్విన్ బెడ్స్ అనే ఆడియో బుక్‌కు గాత్రదానం చేశారు.  వై  ఐ కిల్డ్ మై హస్బెండ్, సెటైర్ ఆఫ్ ది సబ్వే అనే ఆడియోపుస్తకాలు ఈమె గొంతుతో వెలువడినాయి.

జనవరి 2022లో, ది లిటరరీ సిటీ విత్ రామ్జీ చంద్రన్ అనే పోడ్కాస్ట్ కోసం అనితా నాయర్ను ఇంటర్వ్యూ చేశారు.

## అవార్డులు, గుర్తింపులు

* ఆల్ ఇండియా అచీవర్స్ కాన్ఫరెన్స్, న్యూ ఢిల్లీ వారిచే సాహిత్యం కోసం ఆర్చ్ ఆఫ్ ఎక్సలెన్స్ అవార్డు 
* 2007 లిబెరాటుర్ప్రైస్, ఫైనలిస్ట్, జర్మనీ.
* 2008 FLO FICCI మహిళా అచీవర్స్ అవార్డు, సాహిత్యం కోసం 
* 2009 మాంట్బ్లాంక్, సాహిత్యంలో ఈమె చేసిన వినూత్న కృషికి  ఈమెను సత్కరించారు.
* 2012 కేరళ సాహిత్య అకాడమీ అవార్డు సాహిత్యానికి,  సంస్కృతికి ఈమె చేసిన కృషికి 
* 2014 ది హిందూ లిటరరీ ప్రైజ్ షార్ట్లిస్ట్ ఫర్ *ఇద్రిస్ కీపర్ ఆఫ్ ది లైట్* 
* 2015 ఎక్స్పో మే కోసం మహిళల గ్లోబల్ అంబాసిడర్ 
* 2017 క్రాస్వర్డ్ బుక్ అవార్డు, జ్యూరీ అవార్డు, పిల్లల విభాగం, *ముయెజ్జా అండ్ బేబీ జాన్* 
* 2020 UNHCR ఉన్నత స్థాయి మద్దతుదారుగా నియామకం 

## గ్రంథ పట్టిక

* సెటైర్ ఆఫ్ ది సబ్వే & ఎలెవెన్ అదర్ స్టోరీస్ 1997, ISBN , OCLC  
* ది బెటర్ మ్యాన్, న్యూ ఢిల్లీ, లండన్ః పెంగ్విన్ బుక్స్, 1999.    ISBN , OCLC &nbsp; 
* *లేడీస్ కూపె* 2001.  ISBN , OCLC &nbsp; 
* మలబార్ మైండ్-పోయెట్రీ కాలికట్ః యతి బుక్స్, 2002.   ISBN , OCLC &nbsp; 
* వేర్ ది రెయిన్ ఈజ్ బార్న్- రైటింగ్స్ అబౌట్ కేరళ (ఎడిటర్ 2003 ISBN ) 
* *పఫిన్ బుక్ ఆఫ్ వరల్డ్ మిత్స్ అండ్ లెజెండ్స్* 2004 ISBN 
* మిస్ట్రెస్ 2005.  ISBN , OCLC &nbsp; 
* *అడ్వెంచర్స్ ఆఫ్ నోను, ది స్కేటింగ్ స్క్విరెల్* 2006.  ISBN , OCLC &nbsp; 
* లివింగ్ నెక్స్ట్ డోర్ టు అలైజ్ 2007.  ISBN , OCLC &nbsp; 
* మాజికల్ ఇండియన్ మిత్స్ 2008.  ISBN , OCLC &nbsp; 
* గుడ్నైట్ & గాడ్ బ్లెస్ 2008  ISBN , OCLC &nbsp; 
* లెసెన్స్ ఇన్ ఫర్‌గెటింగ్ 2010  ISBN , OCLC &nbsp; 
* *చెమ్మీన్ *' (అనువాదం 2011) 
* *కట్ లైక్ వూండ్ - లిటరరీ నోయిర్* 2012.  ISBN , OCLC &nbsp; 
* ది లైలాక్ హౌస్ః ఎ నావెల్  న్యూయార్క్ః సెయింట్ మార్టిన్స్ గ్రిఫిన్, 2012.   ISBN , OCLC &nbsp; 
* *ఇద్రిస్-చారిత్రక నవల* 2014.  ISBN , OCLC &nbsp; 
* *ఆల్ఫాబెట్ సూప్ ఫార్ లవర్స్*, నోయిడా, ఉత్తర ప్రదేశ్, ఇండియాః హార్పర్కాలిన్స్ పబ్లిషర్స్ ఇండియా, 2015.  ISBN , OCLC &nbsp; 
* *చైన్ ఆఫ్ కస్టడీః యాన్ ఇన్స్పెక్టర్ గౌడ నవల *, నోయిడాః హార్పర్ బ్లాక్, 2016.   ISBN , OCLC  /&nbsp; 
* ఈటింగ్ వాస్ప్స్, కాంటెక్స్ట్, 2018 

## వ్యక్తిగత జీవితం
ఈమె తన భర్త సురేష్ పరంబత్, కొడుకుతో కలిసి బెంగళూరు నివసిస్తున్నది.

## మూలాలు

## బాహ్య లింకులు

* అధికారిక వెబ్సైట్
* అనితాస్ అట్టిక్-అనిత నాయర్ రచించిన క్రియేటివ్ రైటింగ్ మెంటర్షిప్ ప్రోగ్రామ్
* అనిత నాయర్ రచించిన ఈటింగ్ వాస్ప్స్

వర్గం:20వ శతాబ్దపు భారతీయ రచయిత్రులు
వర్గం:1966 జననాలు
వర్గం:భారతీయ నవలా రచయిత్రులు
వర్గం:జీవిస్తున్న ప్రజలు
వర్గం:ఆంగ్ల రచయిత్రులు